da en en en fr de da id da nb da da nb da da da da nl da da da da da da da da da da da da da da da da da da fr da en sv en de da en en en da da da da da en en
Seniormestre indendørs - Svanholm Cricketklub
Torsdag d. 2. april 2015 kl. 13:13 af Henrik Pfaff
En op- en nedtur og en 0-tur SM til seniorer, nedtur til juniorer, lilleputter i DCF’s amatør og ordensudvalg. Landsholdsanfører søgte at skabe splid mellem øst og vest.
Med den yderste margin vandt Svanholm semi – og finale ved SM-stævnet i Schneekloth-Hallen, men hvor det dog kneb.
Svanholms knebne vindere:. Stående fra venstre Zishan Shah, Mads Henriksen, Amjad Khan, Saif Ahmad,
Siddende: Taha Ahmed, Hamid Shah og Zameer Khan
Tager man vore modstandere AB og Ishøj mand for mand med Svanholms fem ud af seks deltagere på landsholdets snarlige træningstur til Irland (Taha Ahmed er ikke med for tiden) , skulle man jo mene, at de var favoritter mod AB og Ishøj, der vistnok ikke havde nogen landsholdsspillere.
Men sådan er indendørscricket ikke skruet sammen. Her kommer man langt med typiske indendørsstød, som ikke giver pote udendørs og spinbowlere har det meget vanskeligt. Ishøj er ikke uden grund god til dette spil. De træner så vidt vides mere indendørs end udendørs !!
AB startede i semifinalen med 123 og fik hurtigt has på Zishan Shah, Amjad Khan og Mads Henriksen. Amjad sagde til formanden at han gik ind og åbnede for ikke at være i vejen for de andre. Så stod Svanholm vel med omkring 30 point og havde 3 gærder tilbage, der tilmed skulle sætte gang i et scoringstempo, der havde sat holdet bagud.
Saif Ahmad nusser en treer.
Men Svanholm har også sin indendørsspecialist i Taha Ahmed, der evner at nusse hver eneste bold i væggen, mens Hamid Shah og Saif Ahmad bare er gode cricketspillere og som kan indrette deres spil efter forholdene. Det gik galt for AB i den næstsidste over, hvor vi scorede 21. Så manglede der kun 3 point i sidste over for at vi kunne passere. Der var simpelthen drøn på stemningen i den pænt besøgte hal fra starten og total panik, da en ABer blev grebet ud på en no ball, hvorefter AB-gærdespillerne begyndte at spæne, mens griberen lå og nød sit fantomgreb. Efter masser af larm inkasserede AB 7 point for episoden. Godt dommerne hold hovedet koldt – det var der ikke alle, der gjorde.
Finalen blev også et drama.
I finalen startede Ishøj, mistede to gærder hurtigt, men de resterende lod sig ikke ryste og viste godkendte stød iblandet ”specialiststød” – det er virkelig vanskeligt for en kaster at undgå, at der scores mere end på ca. hver anden bold. Ishøj 129/4.
Der var usandsynligt mange nødvendigt tætte løb, da Svanholm jagtede. To mand kom ikke på tavlen i begyndelsen og lagde pres på de følgende, men ingen gik derefter og Zishan Shah, der er mester i dette lille spil, når han ikke bliver snuppet på et drømmegreb som i første kamp førte an. Tæt afslutning, hvor Svanholm med 16 point i næstsidste over kun behøvede at lave 4 i den sidste for at vinde. Zishan tæskede hæmningsløst pointene ud i næstsidste over, da han ikke ville komme ud for panik i sidste over, forklarede han.
Zishan nusser før han bragte det store skyts frem
Amjad Khans store bevægelser er ikke skabt til indendørsspillet
Nr. 2 i Gruppe A Svanholm –Nr. 3 i Gruppe A AB. AB 123/4 (Fazan Ahmed 40x, Jawad Ali 31x, Hamid Shah 2/24) tabte til Svanholm 124/3 (Hamid Shah 29x, Taha Ahmed 25x, Saif Ahmad 26x).
Finale Ishøj 129/4 (Ali Akhtar 33x, Adil Akhtar 26x, Saad Hafeez 24) tabte til Svanholm 130/3 (Zishan Shah 39x, Saif Ahmad 36x, Hamid Shah 20x).
Det var under al kritik af vores juniorer
Det skal ikke være smørsovs alt på denne hjemmeside. Det må siges ganske klart, at det var elendigt af vore juniorer ved indendørs-DM i Herning at præstere omkring 51 ekstras, da Horsens noteredes for 140 i første kamp.. En blanding af overtrådt (usandsynligt mange dømt af den højtråbende dommer Bent Nielsen- selv slowbowlerne overtrådte på stribe) og udenom i stribevis, som de i hvert fald ikke kan undskylde.
140 er en sjat, men vi har en pæn gærdeside. Der var bare det ved den, at Saif Ahmad løftede en parade op over den rimeligt høje sidegrænse og Jonas Henriksen øjeblikket efter drivede og ramte ca. samme sted som Saif. To ude for 10. De resterende gjorde deres skyldighed, ja Mads mere end det, da han lavede 35 not out. Takket være ham og Hussain Bashir i de sidste overe. manglede vi tre point, da sidste bold skulle kastes. Hussain, der i øvrigt gjorde en flot figur stævnet igennem –ikke minus som kaster - fik en kant på en bold i legsiden og blev grebet og Horsens vandt 140-137. De var forstærket med en dominerende spiller Marcus Knap, der næppe er at se i Horsens udendørs fremover, men sådan er det.
Det må man acceptere og bare være glad for, at der overhovedet var et par juniorhold i Jylland. På de to jyske hold var der næppe mere end 5 juniorer tilsammen og sådan ca. det samme findes formentlig andetsteds.
Landsholdsfører skulle more sig med at skabe splid og gøre nar
AK,ak, men så var det jo også flot af landsholdets anfører Michael Pedersen skrev på en facebookopdatering, at det nok var fordi at der var jyske sejr over det hele, at DCF’s hjemmeside ikke var opdateret om søndagen dagen efter stævnet. Forklaringen var at skribenten var forhindret, da han skulle passe et seniorslutspillet om eftermiddagen og tillod sig at se VM-finale om formiddag og besøge sin søster om aftenen. Men Pedersen fik det til, at skribenten bare var ude på at genere jysk cricket.
Da Pedersen fik at vide af et DCF bestyrelsesmedlem på samme facebook, at det var uacceptabelt, at han søgte at skabe strid mellem øst og vest, leverede han alle tiders søforklaring om, at han troede, at den manglende opdatering skyldtes, at Husums leder Jörg Krüger løb med armene oppe hele søndagen over sine lilleputters gevinst.
Michael Pedersen ved alt om, at Jörg aldrig laver den slags referater. Manden er bare ude på at genere og så fik han lige latterliggjort DCF’s og Husums hårdtarbejdene Jörg ved same lejlighed, da han skulle trække i land. .
De resterende kampe var uinteressante. Modstanderne gjorde intet væsen af sig hverken mod os eller Horsens.
Horsens 3 kampe 6 point
Svanholm 3 kampe 4point
Herning 3 kampe 2 point
KB 3 kampe 0 point
Horsens 140/3 (Shangev Thas 21x, Marcus Knap 30x, Lavanish Prem 22x, Extra 51) over Svanholm 137/4 (Mads Henriksen 35x, Saud Munir 29, Said Alam 20x, Hussain Bashir 21, extra 29, Shangev Thas 3/27).
Svanholm 77/0 (Mads Henriksen 21x, Saif Ahmad 20X) over KB 76 (Hussain Bashir 3/9).
Svanholm 61/0 (Mads Henriksen 23x, Saud Munir 21x) over Herning 56 (Hussain Bashir 3/14, Saud Munir 2/3).
Da DCF’s amatør og ordensudvalg skulle tage stilling til lilleputcricket
Og hvad så med lilleputterne, som vi har reklameret på denne side med skulle være med I Herning. De fik en lang næse. AB fandt ud af, at det gjaldt om at spille en kamp, som ikke var afviklet tidligere, søndagen før stævnet. Det fortalte de ganske vist ikke DCF, så da programmet til inde-DM kom ud 5 dage før stævnet med vores lilleputter som deltagere, vågnede AB op og skrev til DCF, at de skam havde spillet deres kamp mod Glostrup dagen før (programsat flere uger før).
Så var der panik, for tre hold lå lige og havde slået hinanden indbyrdes. DCF regnede kvotienten ud i de indbyrdes kampe mellem de tre lige hold, Ishøj, Svanholm og fandt ud af, at Ishøj og Svanholm var bedst, så vores lilleputter fik besked om at tage af sted.
AB protesterede til DCF’s amatør og ordensudvalg, hvor den stakkels formand advokat Michael Goeskjær snart må være træt af os (tænk på Amjad Khan sagen fra i sommers) og torsdag kom han med en forhåndsudtalelse om, at kvotienten skulle regnes ud blandt alle spillede kampe. Så betød AB’s gevinst mod Glostrup, at de på den yderste marginal kom foran os. Det var ikke sjovt at ringe rundt til poderne og deres forældre, og fortælle at de alligevel ikke skulle af sted halvanden dag før de skulle køre – endnu mindre at forklare hvorfor og hvordan.
Vores lilleputter vandt i øvrigt i den ordinære turnering over AB med noget i retning af 100 – 22 !!